Številka: 410-357/2017

Datum: 1. 12. 2017

**MESTNI SVET**

**MESTNE OBČINE PTUJ**

**ZADEVA: Predlog Sklepa o potrditvi Načrta razvojnega programa (NRP) »Gradnja regionalnih kolesarskih povezav za zagotavljanje trajnostne mobilnosti v Mestni občini Ptuj«**

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam Mestnemu svetu Mestne občine Ptuj v obravnavo in sprejem predlog Sklepa o potrditvi Načrta razvojnega programa (NRP) »Gradnja regionalnih kolesarskih povezav za zagotavljanje trajnostne mobilnosti v Mestni občini Ptuj«.

 Miran SENČAR,

 župan Mestne občine Ptuj

Priloga:

* predlog sklepa z obrazložitvijo,
* Obrazec 3: Načrt razvojnega programa (NRP) za projekt »Gradnja regionalnih kolesarskih povezav za zagotavljanje trajnostne mobilnosti v Mestni občini Ptuj«.

PREDLOG

December 2017

Na podlagi drugega odstavka 8. člena Odloka o proračunu Mestne občine Ptuj za leto 2017 (Uradni vestnik Mestne občine Ptuj, št. 15/16 in št. 17/17) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**SKLEP**

**O POTRDITVI NAČRTA RAZVOJNEGA PROGRAMA (NRP)**

**»GRADNJA REGIONALNIH KOLESARSKIH POVEZAV ZA ZAGOTAVLJANJE TRAJNOSTNE MOBILNOSTI V MESTNI OBČINI PTUJ«**

**1.**

Mestni svet Mestne občine Ptuj potrjuje Načrt razvojnega programa (NRP) »Gradnja regionalnih kolesarskih povezav za zagotavljanje trajnostne mobilnosti v Mestni občini Ptuj«.

**2.**

Finančna sredstva za sofinanciranje projekta bo Mestna občina Ptuj zagotovila iz lastnih sredstev, iz sredstev Evropskega sklada za regionalni razvoj (ESRR) ter sredstev proračuna Republike Slovenije.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 410-357/2017

Datum:

**Obrazložitev:**

V finančni perspektivi 2014-2020 je regijam namenjen mehanizem Dogovor za razvoj regij. Ministrstvo za gospodarski razvoj in tehnologijo je na podlagi prvega odstavka 2. člena Uredbe o izvajanju ukrepov endogene politike (Uradni list RS, 16/13 in 78/15; v nadaljevanju uredba) dne 13.11.2017 izdalo povabilo Razvojnim svetom regij za dopolnitev Dogovora za razvoj regije – drugo povabilo.

Mestna občina Ptuj je po objavi 2. povabila Dogovora za razvoj regij pristopila k pripravi Dokumenta identifikacije investicijske projekta Gradnja regionalnih kolesarskih povezav za zagotavljanje trajnostne mobilnosti v Mestni občini Ptuj. DIIP obravnava več odsekov povezav, ki se lahko nadaljujejo v sosednje občine v kolikor bodo izkazale interes po sodelovanju.

Na podlagi tega povabila pripravijo regionalne razvojne agencije osnutke dopolnjenih dogovorov, ki vključujejo za regijo najbolj pomembne regijske, medregijske in/ali sektorske projekte, ki bodo omogočili izkoriščanje najpomembnejših razvojnih potencialov in prednosti regije, odpravljali ključne razvojne ovire regije in uresničevali regijske razvojne specializacije. Skrajni rok za posredovanje osnutka dopolnjenega dogovora je 15. februar 2018.

V okviru prednostne naložbe **4.4 »Spodbujanje multimodalne urbane mobilnosti«** se bosofinancirala gradnja regionalnih kolesarskih povezav za zagotavljanje trajnostne mobilnosti.

Predmet investicije je gradnja regionalnih kolesarskih povezav v Mestni občiniPtuj za zagotavljanje dnevne mobilnosti med Ptujem kot regijskim središčem z izobraževalnimi, upravnimi, storitvenimi dejavnostmi z zalednimi gravitacijskimi naselji. Smiselne, varne in udobne kolesarske povezave bodo zagotavljale zvezno povezavo iz središčnega mestnega naselja Ptuj z ostalimi naselji iz katerih so obstoječe dnevne migracije v središče regionalnega pomena.

Projekt bo prispeval k realizaciji ciljev strateškega stebra ukrepanja Celostne prometne strategije Mestne občine Ptuj »OPTIMALNO IZKORIŠČANJE POTENCIALOV KOLESARJENJA« in bo prispeval k zadostitvi strateških ciljev Celostne prometne strategije.

Investicija obsega pripravo projektne dokumentacije v letih 2018 do 2022 in gradnjo ter ureditev posameznih kolesarskih povezav v letih 2019 do 2022.

Lokacija: območje Mestne občine Ptuj.

**Viri financiranja projekta v letih 2018 do 2022**

|  |  |  |  |  |  |  |  |
| --- | --- | --- | --- | --- | --- | --- | --- |
| **VIRI FINANCIRANJA** | **2018** | **2019** | **2020** | **2021** | **2022** | **Skupaj** | **Delež** |
| 1 | MESTNA OBČINA PTUJ | 10.000,00 | 356.473,50 | 372.328,31 | 380.147,20 | 388.130,29 | 1.507.079,31 | 18,03 |
| 2 | Sredstva evropske kohezijske politike - ESRR  | 0,00 | 1.332.630,96 | 1.353.921,12 | 1.382.353,47 | 1.411.382,89 | 5.480.288,44 | 65,57 |
| 3 | Sredstva evropske kohezijske politike - Proračun RS | 0,00 | 333.157,74 | 338.480,28 | 345.588,37 | 352.845,72 | 1.370.072,11 | 16,39 |
| 4 | **SKUPAJ** | **10.000,00** | **2.022.262,20** | **2.064.729,71** | **2.108.089,04** | **2.152.358,90** | **8.357.439,86** | 100,00 |

Pri prednostni naložbi 4.4. Multimodalna mobilnost se lahko iz sredstev kohezijske politike sofinancira do 100 % upravičenih stroškov projekta. Neupravičene stroške (DDV) krije Mestna občina Ptuj. Sredstva evropske kohezijske politike so sredstva Evropskega sklada za regionalni razvoj v deležu 80 % in nacionalni javni prispevek iz Proračuna RS v deležu 20 %.

Sredstva za izvedbo projekta so zagotovljena na proračunski postavki 6578 Gradnja regionalnih kolesarskih povezav za zagotavljanje trajnostne mobilnosti v Mestni občini Ptuj.

Odlok o proračunu Mestne občine Ptuj za leto 2017 v drugem odstavku 8. člena določa, da se novi projekti uvrstijo v načrt razvojnih programov na podlagi odločitve mestnega sveta.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila:

Elena Zupanc  **Miran SENČAR,**

 **župan Mestne občine Ptuj**